**NACRT ključnih elemenata Poziva na dostavu projektnih prijedloga za e-savjetovanje**

**„ITU-Višenamjenska infrastruktura“**

**Urbano područje Bjelovar**

*otvoreni postupak*

*u modalitetu trajnog Poziva*

Sadržaj:

[OPĆE INFORMACIJE (predmet, svrha i pokazatelji Poziva) 3](#_Toc185928195)

[Financijska alokacija, indikativni iznosi i intenziteti bespovratnih sredstava 5](#_Toc185928196)

[Razdoblje provedbe projekta 5](#_Toc185928197)

[Prihvatljivost prijavitelja 6](#_Toc185928198)

[Kriteriji za isključenje Prijavitelja 6](#_Toc185928199)

[Broj projektnih prijedloga po prijavitelju 8](#_Toc185928200)

[Prihvatljivost projekta 8](#_Toc185928201)

[Prihvatljive projektne aktivnosti 11](#_Toc185928202)

[Horizontalna načela 11](#_Toc185928203)

[Popis prihvatljivih i neprihvatljivih troškova 12](#_Toc185928204)

[Prihvatljivi troškovi 13](#_Toc185928205)

[Neprihvatljivi troškovi 14](#_Toc185928206)

[Popis popratne dokumentacije koji će se zahtijevati od Prijavitelja 15](#_Toc185928207)

[Rok za predaju projektnog prijedloga 16](#_Toc185928208)

[Kriteriji odabira 16](#_Toc185928209)

# OPĆE INFORMACIJE (predmet, svrha i pokazatelji Poziva)

**Predmet Poziva:** ulaganje u razvoj javne integrirane višenamjenske infrastrukture kroz izgradnju, rekonstrukciju, obnovu, uređenje i opremanje društveno – kulturne, sportsko – edukativne i sportsko – zelene infrastrukture u javnom vlasništvu na području Većeg urbanog područja Bjelovar

**Svrha Poziva:** izgradnja, rekonstrukcija, obnova, uređenje i opremanje javne integrirane višenamjenske društveno – kulturne, sportsko – edukacijske i sportsko - zelene infrastrukture značajne za uključiv gospodarski i društveni razvoj s ciljem poboljšanja kvalitete života stanovnika na Većem urbanom području Bjelovar

**Pokazatelji:** Za potrebe praćenja postignuća, prijavitelj je obvezan na razini projektnog prijedloga navesti konkretne vrijednosti pokazatelja koje će ostvariti svojim projektom. Radi se o sljedećim pokazateljima koji se navode u prijavnom obrascu:

|  |  |  |  |
| --- | --- | --- | --- |
| **Pokazatelj ostvarenja** | **Mjerna jedinica** | **Učestalost izvještavanja** | **Opis i izvor provjere ostvarenja postignuća** |
| **RSO5.1.1.** – Stvoreni ili obnovljeni prostor u urbanim područjima | kvadratni metri | po završetku provedbe projekta | **Opis**: Stvoreni ili obnovljeni prostor (objekti i javne površine u vlasništvu općina, gradova, područne (regionalne) samouprave, Republike Hrvatske ili pravnih osoba kojima je osnivač jedinica lokalne/područne (regionalne) samouprave ili Republika Hrvatska) na kojima će biti izgrađena nova ili će se obnoviti postojeća infrastruktura (zelena infrastruktura, *brownfield* lokacije, **višenamjenska infrastruktura**, javne površine i prostori), a predstavljaju vrijedan prostorni resurs unutar urbanog područja gdje se provodi ITU mehanizam koji se može prenamijeniti i urediti za potrebe stanovništva ili ekonomski isplative investicije. Pokazatelj mjeri ukupnu korisnu površinu zgrade prema čl. 3. Zakona o gradnji i površinu zemljišta koje je predmet obnove (ovisno o tome što je primjenjivo).O ostvarenju pokazatelja izvještava se jednokratno po isteku razdoblja provedbe projekta (u završnom izvješću o provedbi). Početna vrijednost je 0.Izvori provjere: pravomoćna uporabna dozvola te dokument kojim je moguće utvrditi površinu infrastrukture koja je predmet ulaganja (npr. Izjava izvođača o izvedenim radovima, geodetski snimak izvedenog stanja te završno izvješće nadzornog inženjera ukoliko je primjenjivo i sl.) |
| **Pokazatelj rezultata** | **Mjerna jedinica** | **Učestalost izvještavanja** | **Opis i izvor provjere ostvarenja postignuća** |
| **RSR5.1.2.** – Obnovljeno i uređeno zemljište u urbanim područjima | kvadratni metri | po završetku provedbe projekta | **Opis**: Površina obnovljenog ili uređenog zemljišta u urbanim područjima koja je podržana projektom i koja će se upotrebljavati za ponovnu izgradnju i upotrebu područja (kao što su zelene površine, socijalno stanovanje, gospodarske, kulturne, sportske ili društvene aktivnosti i dr. svrhe). Pokazatelj mjeri ukupnu površinu zemljišta koje je predmet obnove i uređenja.Početna vrijednost je 0.**Izvori provjere:** pravomoćna uporabna dozvola te dokument kojim je moguće utvrditi površinu zemljišta koje je predmet ulaganja (npr. Izjava izvođača o izvedenim radovima, geodetski snimak izvedenog stanja te završno izvješće nadzornog inženjera ukoliko je primjenjivo i sl.) |

U slučaju neostvarenja pokazatelja navedenih u Ugovoru, nadležno tijelo ima pravo od Korisnika zatražiti izvršenje povrata dijela isplaćenih sredstava razmjerno neostvarenom udjelu pokazatelja.

## Financijska alokacija, indikativni iznosi i intenziteti bespovratnih sredstava

Ukupno raspoloživa bespovratna sredstva Poziva: **4.982.143,00 EUR.**

Najviši, odnosno najniži iznos bespovratnih sredstava koji se može dodijeliti u okviru Poziva:

* najviši iznos: **500.000,00 EUR**
* najniži iznos:  **1.700.000,00 EUR**

Najviši mogući udio bespovratnih sredstava je **85% od ukupnog iznosa prihvatljivih troškova projekta.**

Sufinanciranje projekta od strane Prijavitelja u sklopu ovog Poziva je obvezno. Prijavitelj se obvezuje osigurati:

* sredstva za financiranje razlike između iznosa ukupnih prihvatljivih troškova Projekta te iznosa bespovratnih sredstava dodijeljenih za financiranje prihvatljivih troškova u sklopu ovog Poziva;
* sredstva za financiranje ukupnih neprihvatljivih troškova.

U sklopu ovog Poziva, a po sklapanju Ugovora, korisnik ima pravo zatražiti predujam. Ukupni iznos predujma ne može biti viši od 30% iznosa dodijeljenih bespovratnih sredstava.

Korisnik može potraživati troškove po **metodi nadoknade**, **metodi plaćanja ili kombinacijom navedenih metoda** sukladno odredbama Općih uvjeta (Prilog 2 ovih Uputa).

UT zadržava pravo ne dodijeliti sva raspoloživa bespovratna sredstva u okviru ovog Poziva.

Bespovratna sredstva koja se dodjeljuju u okviru ovog Poziva **ne smatraju se državnom potporom** u smislu članka 107. stavka 1. ugovora o funkcioniranju Europske unije (u daljnjem tekstu: UFEU).

Razdoblje provedbe projekta

Razdoblje provedbe projekta započinje početkom obavljanja aktivnosti projekta **koje ne može biti ranije od 1. siječnja 2021. godine** te istječe završetkom obavljanja predmetnih aktivnosti

Inicijalno procijenjeno trajanje provedbe je 24 mjeseca.

Razdoblje provedbe projekta bit će jasno definirano u Ugovoru o dodjeli bespovratnih sredstava.

Projekt u trenutku podnošenja projektnog prijedloga ne smije biti fizički završen ili u cijelosti proveden prije podnošenja projektnog prijedloga, neovisno o tome jesu li izvršena sva povezana plaćanja.

Prihvatljivost prijavitelja

**Prihvatljivi prijavitelji** u okviru poziva su jedinice lokalne samouprave iz obuhvata Urbanog područja Bjelovar (dalje u tekstu: JLS), definirane Odlukom Gradskog vijeća Grada Bjelovara o sastavu urbanog područja Bjelovar od 15. prosinca 2020. (KLASA: 303-01/20-01/, URBROJ: 2103/01-02-20-8) prema kojoj u obuhvat ulazi 5 JLS-ova s područja Bjelovarsko-bilogorske županije i to: Grad Bjelovar, Općina Kapela, Općina Rovišće, Općina Štefanje i Općina Veliko Trojstvo.

**Partnerstvo nije prihvatljivo**.

Prijavitelj provodi projekt samostalno te je odgovoran za provedbu projekta.

Kriteriji za isključenje Prijavitelja

U okviru ovog Poziva, sredstva se ne mogu dodijeliti ukoliko je prijavitelj u jednoj od situacija opisanih obveznim kriterijima za isključenje Prijavitelja:

1)ako je protiv prijavitelja i/ili osobe ovlaštene za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izrečena pravomoćna osuđujuća presuda za bilo koje od sljedećih kaznenih djela, odnosno za odgovarajuća kaznena djela prema propisima države sjedišta ili države čiji je državljanin osoba ovlaštena za njihovo zastupanje, koji se odnose na: sudjelovanje u zločinačkoj organizaciji, uključujući zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, uključujući javno poticanje na terorizam, novačenje za terorizam, obuka za terorizam, putovanje u svrhu terorizma, terorističko udruženje, pranje novca ili financiranje terorizma, dječji rad ili druge oblike trgovanja ljudima i ropstvo, korupciju, uključujući primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevaru, uključujući prijevara u gospodarskom poslovanju, utaja poreza ili carine, subvencijska prijevara;

2)ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom zbog teškog profesionalnog propusta ili drugog djela u smislu kršenja primjenjivih pravila koji se odnose na etičke standarde profesije na način da se to odražava na profesionalni kredibilitet, a riječ je o namjernom djelovanju ili propuštanju ili krajnjoj nepažnji, i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga;

3)ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom za djelo koje za posljedicu ima povredu načela Ugovora o EU i Povelje EU o temeljnim pravima, koja se odnose na zabranu diskriminacije, mržnje i nasilja te njihova poticanja prema grupi ili pojedincu i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga

4)ako na temelju pravomoćne, odnosno konačne odluke nadležnog tijela prijavitelj i/ili fizička ili pravna osoba koja preuzima neograničenu odgovornost za njegove dugove i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije ispunila obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi ugovor kojim se na korištenje dodjeljuju bespovratna sredstva i u skladu s propisima države poslovnog nastana prijavitelja (ako nema poslovni nastan u Republici Hrvatskoj), osim ako je po posebnim propisima oslobođen te obveze;

5)ako je pravomoćnom, odnosno konačnom odlukom nadležnog tijela utvrđeno da je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izbjegavala fiskalne, socijalne ili bilo koje druge pravne obveze osnivanjem fiktivnog gospodarskog subjekta, ili je takav subjekt osnovan s tim ciljem;

6)ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) u sukobu interesa u postupku dodjele sredstava, odnosno u situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama s ciljem dobivanja sredstava EU, posebice iskorištavanjem situacije postojanja sukoba interesa u odnosu na službenu osobu koja sudjeluje u postupku dodjele sredstava. Sukob interesa razmatra se i kroz članak 61. Uredbe (EU) br. 2018/1046;

7)ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) po osnovi konačne ili pravomoćne odluke nadležnog tijela nije vratila sredstva u proračun Republike Hrvatske prema zahtjevu za povrat nadležnog tijela, kako je navedeno u obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele koji je sastavni dio Poziva, ili grubo nije ispunjavala svoje obveze koje proizlaze iz pravila po kojima se provodi financiranje Unije, ili ih je s namjerom zaobilazila, a što je dovelo do prijevremenog raskidanja ugovornih odnosa i/ili odštetnih zahtjeva;

8)ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) ne udovoljava obvezama u skladu s naloženim povratom, uključivo obvezama koje se odnose na odobrenu obročnu otplatu duga koji predstavlja sredstva državnog proračuna Republike Hrvatske, po osnovi pravomoćne ili konačne odluke nadležnog tijela;

9)ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, a potpora je dodijeljena na temelju lažnih, netočnih, nepotpunih i/ili neistinitih izjava prijavitelja;

10)prijavitelj i/ili osoba ovlaštena za zastupanje (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije postupala u skladu sa zahtjevima i pravilima trajnosti projekta, zbog čega je država članica morala ili mora vratiti doprinos iz fondova, neovisno o tome o kojem financijskom razdoblju je riječ (financijsko razdoblje 2007.- 2013., financijsko razdoblje 2014.-2020. ili financijsko razdoblje 2021.-2027.).

Potvrda prijavitelja da se ne nalazi u gore navedenim situacijama će se provjeravati putem ***Obrasca 2 - Izjava prijavitelja o istinitosti podataka.***

Svi navedeni razlozi isključenja za koje se naknadno utvrdi da su postojali u trenutku podnošenja projektnog prijedloga osnova su za raskid ugovora, neovisno o tome jesu li u predmetnom ugovoru izrijekom navedeni. Pri tome, ne dovode se u pitanje obvezni ili mogući razlozi za raskid ugovora koji su u samom ugovoru navedeni.

Prijavitelj ne može koristiti institut faktoringa u projektu.

Broj projektnih prijedloga po prijavitelju

Prijavitelj po ovom Pozivu može podnijeti 1 (jedan) projektni prijedlog.

S jednim Prijaviteljem može se sklopiti 1 (jedan) Ugovor o dodjeli bespovratnih sredstava.

Prihvatljivost projekta

Kako bi bio prihvatljiv za financiranje iz ITP-a, putem ITU mehanizma, projektni prijedlog mora udovoljavati svim utvrđenim kriterijima prihvatljivosti, kako slijede:

* Projekt je u skladu s ITP-om te doprinosi ostvarenju specifičnog cilja RSO5.1. ITP-a u odnosu na 1. Intervenciju fonda, 2. Pokazatelje, 3. Vrste intervencija, uključujući usklađenost s relevantnim strategijama na kojima se temelji ITP (*provjerava se uvidom u Prijavni obrazac*)
* Projekt se u potpunosti provodi na području UP Bjelovar (*provjerava se uvidom u Prijavni obrazac*)
* Projekt je usklađen sa SRUPBJ te drugim relevantnim sektorskim strategijama / programima koje se odnose na specifične ciljeve koji se provode kroz ITU mehanizam (RSO5.1) (*provjerava se uvidom u Prijavni obrazac*)
* Financijska održivost projekta – prijavitelj raspolaže potrebnim financijskim sredstvima i mehanizmima za pokrivanje troškova održavanja infrastrukture, kako bi se osigurala njihova financijska održivost (*provjerava se uvidom u Prijavni obrazac i Obrazac 2. Izjava prijavitelja te Prijavni obrazac*)
* Aktivnosti projekta su u skladu s prihvatljivim aktivnostima predmetne dodjele (*provjerava se uvidom u Prijavni obrazac)*
* Projekt ima riješene imovinsko-pravne odnose i potrebnu razinu spremnosti za provedbu – glavni projekt s troškovnikom te Studiju izvodljivosti s analizom troškova i koristi (*provjerava se uvidom u popratnu dokumentaciju*)
* Projekt u trenutku podnošenja projektnog prijedloga nije fizički završen ili u cijelosti proveden prije podnošenja projektnog prijedloga neovisno o tome jesu li izvršena sva povezana plaćanja, te ako je projekt započeo prije podnošenja projektnog prijedloga, poštovan je primjenjivi zakonski okvir (*provjerava se uvidom u Prijavni obrazac*)
* Projekt čiji je očekivani životni vijek najmanje pet godina (članak 73. stavak 2. točka (j) Uredbe (EU) 2021/1060) u skladu je s Tehničkim smjernicama za pripremu infrastrukture za klimatske promjene u razdoblju 2021.-2027. (*provjerava se uvidom* *u* *dostavljenu Procjenu klimatskog potvrđivanja, Prijavni obrazac i Obrazac 2. Izjava prijavitelja te popratnu dokumentaciju*)
* Projekt ne uključuje aktivnosti koje su bile dio operacije koja je bila predmet premještanja u skladu s člankom 66. ili koja bi predstavljala premještanje proizvodne aktivnosti u skladu s člankom 65. stavkom 1. točkom (a) Uredbe 2021/1060 *(provjerava se uvidom u Obrazac 2. Izjava prijavitelja)*
* Projekt nije izravno zahvaćen obrazloženim mišljenjem Komisije u pogledu povrede u skladu s člankom 258. UFEU-a kojom se ugrožava zakonitost i pravilnost rashoda ili uspješnost operacija *(provjerava se uvidom u Obrazac 2. Izjava prijavitelja)*
* Projekt je u skladu s načelom nekumulativnosti i zabrane dvostrukog financiranja *(provjerava se uvidom u Obrazac 2. Izjava prijavitelja)*
* Projekt je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnost i uzimanja u obzir Povelje Europske unije o temeljnim pravima i Konvencije Ujedinjenih naroda o pravima osoba s invaliditetom (*provjerava se uvidom u Prijavni obrazac, Obrazac 2. Izjava prijavitelja i popratnu dokumentaciju*)
* Projekt uzima u obzir načelo održivog razvoja te politike Unije o okolišu u skladu s člankom 11. i člankom 191. stavkom 1. UFEU-a (*provjerava se uvidom u Prijavni obrazac i Obrazac 2. Izjava prijavitelja*)
* Projekt obuhvaćen područjem primjene Direktive 2011/92/EU Europskog parlamenta i Vijeća je predmet procjene utjecaja na okoliš ili postupku provjere te je propisno uzeta u obzir procjena alternativnih rješenja na temelju zahtjeva te direktive (*provjerava se uvidom u Prijavni obrazac i Obrazac 2. Izjava prijavitelja i popratnu dokumentaciju)*
* Projekt je u skladu s načelom „ne nanosi bitnu štetu“ (DNSH) odnosno ne podupiru se i ne obavljaju gospodarske djelatnosti kojima se nanosi bitna šteta identificiranim okolišnim ciljevima navedenim u Obrascu 2. Na razini Poziva su identificirane mjere kojima se osigurava usklađenosti s načelom DNSH:
	+ Svi relevantni uređaju za vodu (kuhinja,wc) bit će u dva najbolja razreda potrošnje vode EU vodne oznake – za učinkovitu potrošnju vode (primjer norme EN 13407 ili jednakovrijedno).
	+ Gospodarski subjekti koji izvode radove rekonstrukcije moraju osigurati da će najmanje 70% (težine) neopasnog građevinskog otpada i otpada od rušenja (isključujući prirodno nastali materijal naveden u kategoriji 17 05 04 na Europskom popisu otpada koji je uspostavljen Odlukom 2000/532/EZ) nastalom na gradilištu biti pripremljeno za ponovnu uporabu, recikliranje i oporabu drugog materijala, uključujući postupke zatrpavanja otpadom koji zamjenjuje druge materijala.
	+ Osigurati da će sva električna i elektronička oprema koja se nabavlja, biti u skladu s EU Direktivom 2009/125/EC za eko-dizajn proizvoda povezanih s energijom, kojom se doprinosi održivom razvitku povećanjem energetske učinkovitosti i razine zaštite okoliša. Sva informatička oprema bit u skladu s EU direktivom 2011/65/EU (RoHS) za ograničavanje upotrebe određenih opasnih supstanci u električnoj i elektroničkoj opremi. Kada završi uporabna faza električne i elektronične opreme, otpadnu električnu i elektroničku opremu sakupljat će i upravljati ovlašteni operater te obrađivati prema hijerarhiji otpada, u skladu s Direktivom 2012/19/EU o otpadnoj električnoj i elektroničkoj opremi.
	+ Za nove zgrade i adaptacije: izvođači radova dužni su osigurati da građevinski dijelovi i materijali koji se koriste u obnovi zgrade ne sadrže azbest niti tvari koje izazivaju veliku zabrinutost, kako je utvrđeno na temelju popisa tvari za koje je potrebno odobrenje iz Priloga XIV. Uredbi (EZ) br. 1907/2006.
	+ Izvođači radova koji provode obnovu morat će osigurati da građevinski dijelovi i materijali korišteni u zgradi koji mogu doći u kontakt sa stanarima emitiraju manje od 0,06 mg formaldehida po m3 materijala ili komponente i manje od 0,001 mg kategorija 1A i 1B kancerogeni hlapljivi organski spojevi po m3 materijala ili komponente, nakon ispitivanja u skladu s CEN / TS 16516 i ISO 16000-3 ili drugim usporedivim standardiziranim uvjetima ispitivanja i metodom određivanja.
	+ Poduzet će se mjere za smanjenje emisije buke, prašine i onečišćujućih tvari tijekom građevinskih radova.
	+ Pri planiranju zelene infrastrukture u urbanim područjima, a u suradnji s odgovarajućim stručnjacima, koristiti primarno autohtone vrste.
	+ Osigurati dostupnosti pitke vode na javnim prostorima (npr. javne česme i zdenci).
	+ Ako primjenjivo, za sve zahvate na zaštićenim kulturnim dobrima tijekom planiranja zahvata ishoditi uvjete i prethodna odobrenja/potvrde od nadležnog Konzervatorskog odjela.

(*provjerava se uvidom u Prijavni obrazac i Obrazac 2. Izjava prijavitelja*)

* Projekt je u skladu s pravilima koja se odnose na državne potpore (*provjerava se uvidom u Prijavni obrazac*)

## Prihvatljive projektne aktivnosti

Prihvatljive aktivnosti su:

* priprema i izrada studijske i projektno-tehničke dokumentacije;
* izgradnja/uređenje/obnova/rekonstrukcija javne višenamjenske društveno – kulturne, sportsko – edukacijske i sportsko - zelene infrastrukture i okoliša;
* opremanje javne višenamjenske društveno – kulturne, sportsko - edukacijske i sportsko – zelene infrastrukture i okoliša;
* upravljanje projektom i administracija;
* promidžba i vidljivost;
* horizontalne aktivnosti (aktivnosti povezane s promicanjem horizontalnih načela)

## Horizontalna načela

Promicanje načela Usklađenost i doprinos horizontalnim načelima, osigurava se kroz relevantne kriterije prihvatljivosti i odabira te prihvatljive aktivnosti. U sklopu kriterija prihvatljivosti, prijavitelj je dužan osigurati uklanjanje arhitektonskih barijera odnosno osigurati pristupačnost građevina osobama s invaliditetom i smanjene pokretljivosti u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13) odnosno Tehničkim propisom osiguranje pristupačnosti građevina osobama s invaliditetom i smanjene pokretljivosti (NN 12/2023). Tehnički propis stupa na snagu 28. lipnja 2025. godine, a istog dana prestat će važiti Pravilnik o osiguranju pristupačnosti građevina osobama s invaliditetom i smanjene pokretljivosti (»Narodne novine«, broj 78/13).

Uvjeti iz članka 73. stavka 1 i 2 te čl. 9. Uredbe 2021/1060 osigurani su primarno putem primjene kriterija prihvatljivosti kojima se osigurava minimalna usklađenost sa zakonodavnim propisima (neutralan utjecaj) kao preduvjet za prijavu projekta, i to:

* izjavom o usklađenosti s Poveljom EU-a o temeljnim pravima i Konvencijom UN-a o pravima osoba s invaliditetom; 17 Napomena: potrebno je u Prijavnom obrascu navesti popis konkretnih mjera kojima se osigurala pristupačnost te u kojem dijelu su iste navedene/primijenjene u glavnom projektu.
* izrađenom procjenom klimatskog potvrđivanja u skladu s Tehničkim smjernicama za pripremu infrastrukture za klimatske promjene u razdoblju 2021.-2027. te propisanim dodatnim zahtjevima koji proizlaze iz DNSH analize.

Napomena: Prijavitelj je dužan provesti „Procjenu klimatskog potvrđivanja“, odnosno proces kojim se sprječava osjetljivost infrastrukture u odnosu na moguće dugoročne klimatske učinke, ukoliko obuhvaća ulaganje u infrastrukturu čiji je životni vijek najmanje pet godina. Upute za izradu Procjene klimatskog potvrđivanja su Prilog 9. ovog Poziva.

Upute predstavljaju informacije o minimalnom sadržaju procjene klimatskog potvrđivanja te služe kao pomoćni alat prijavitelju.

Aktivnosti vezane uz promicanje horizontalnih načela koje se vrednuju u ocjeni kvalitete projektnog prijedloga potrebno je definirati unutar sljedećih kategorija, uz mogućnost identificiranja dodatnih aktivnosti (ako je primjenjivo):

* Promicanje ravnopravnosti žena i muškaraca i zabrana diskriminacije i aktivnosti koje se odnose na:
	+ Promicanje ravnopravnosti spolova,
	+ Promicanje načela nediskriminacije;
* Pristupačnost za osobe s invaliditetom i aktivnosti koje se odnose na:
	+ Pristupačnost infrastrukturi/javnom prijevozu itd.,
	+ Informacijsko-komunikacijsku pristupačnost,
	+ Razumnu prilagodbu i univerzalni dizajn,
	+ Pristupačnost ostalih sadržaja i usluga otvorenih ili namijenjenih javnosti;
* Održivi razvoj i aktivnosti koje se odnose na
	+ Zelenu javnu nabavu,
	+ Doprinos načelu „ne čini bitnu štetu“.

Metodologija za određivanje financijskih ispravaka u slučaju nepoštivanja horizontalnih načela

U slučaju nepoštivanja, odnosno neusklađenosti s minimalnim zahtjevima u pogledu horizontalnih načela tj. poštivanja zakonodavnih uvjeta (neutralni utjecaj), primjenjuje se stopa financijskog ispravka od 100%, odnosno povrat cjelokupnog iznosa isplaćenih bespovratnih sredstava. Primjer: projektom nije osigurana pristupačnost osobama s invaliditetom. U slučaju nepoštivanja, odnosno neostvarenja doprinosa (potpunog ili djelomičnog) horizontalnim načelima koji je vrednovan tijekom postupka odabira projekta (dodjele 18 bespovratnih sredstava), primjenjuje se stopa financijskog ispravka od 5% (u slučaju djelomičnog ostvarenja), odnosno 10% (u slučaju potpunog neostvarenja) od iznosa isplaćenih bespovratnih sredstva. Nadležna tijela (UT i PTPO) mogu donijeti odluku o nepostojanju okolnosti za primjenu financijskog ispravka ili pak odluku o umanjenju financijskog ispravka, uzimajući u obzir specifične okolnosti (popis okolnosti naveden je u točki 1.2. kod opisa metodologije za određivanje financijskih ispravaka zbog neostvarenja pokazatelja, međutim postoci umanjenja u navedenoj tablici nisu primjenjivi na financijske ispravke u slučaju nepoštivanja zahtjeva u pogledu horizontalnih načela).

## Popis prihvatljivih i neprihvatljivih troškova

Proračun projekta treba biti realan i potreban za postizanje očekivanih rezultata, a iskazane

cijene trebaju odgovarati tržišnim cijenama. Detaljna pravila prihvatljivosti troškova koja se

odnose na ovaj Poziv opisana su niže.

Da bi bili prihvatljivi za financiranje sukladno Ugovoru, troškovi moraju nastati u svrhu provedbe projekta, biti u skladu s prihvatljivim aktivnostima, moraju nastati kod korisnika i/ili

partnera i biti plaćeni od strane korisnika i/ili partnera tijekom razdoblja prihvatljivosti

izdataka sukladno st.2, čl. 63 Uredbe 2021/1060.

Prijavitelj je obvezan dostaviti proračun svih planiranih troškova potrebnih za realizaciju projekta, uključujući i iznos neprihvatljivih troškova, pri čemu proračun mora obuhvatiti troškove koji nastaju nakon potpisivanja ugovora i troškove koji su nastali i prije tog trenutka,

ali ne prije 1. siječnja 2021. Pri obračunu i dodjeli bespovratnih sredstava u obzir će se uzimati

samo prihvatljivi troškovi.

### Prihvatljivi troškovi

* troškovi izrade studije izvodljivosti s analizom troškova i koristi;
* troškovi pripreme, izrade i ažuriranja projektno – tehničke dokumentacije (uključuje sve troškove postupaka za ishođenje potrebnih dozvola za konkretnu infrastrukturu, izradu procjene klimatskog potvrđivanja isl.);
* troškovi izgradnje/uređenja/obnove/rekonstrukcije javne višenamjenske društveno – kulturne, sportsko – edukacijske i sportsko – zelene infrastrukture i okoliša, primjerice:
* troškovi građevinsko-obrtničkih radova (pripremni radovi, demontaža i rušenje, zemljani radovi, radovi na rekonstrukciji dijelova konstrukcije, krovopokrivački te instalaterski radovi i sl.);
* troškovi neophodni za korištenje javne višenamjenske društveno – kulturne, sportsko – edukacijske i sportsko - zelene infrastrukture (primjerice: uređenje sanitarnih čvorova, elektro i komunalni priključci, sustavi odvodnje, svlačionice i sl.)
* troškovi ostalih građevinskih radova potrebnih za provođenje mjera energetske učinkovitosti i korištenja obnovljivih izvora energije uključujući i ugradnju iste te stavljanje u funkciju (primjerice: korištenje obnovljivih izvora energije, fotonaponske elektrane, dizalice topline, energetski učinkovita javna rasvjeta i sl.);
* troškovi radova na izgradnji zelene infrastrukture u okviru javne višenamjenske društveno – kulturne, sportsko – edukacijske i sportsko - zelene infrastrukture (parkovi, drvoredi, sadnice, dječja igrališta, manji sportski tereni u okviru parkova, zeleni krovovi, zeleni zidovi, kišni vrtovi i sl.);
* troškovi opremanja javne višenamjenske društveno – kulturne, sportsko - edukacijske i sportsko – zelene infrastrukture i okoliša primjerice:
* troškovi opremanja sportskih igrališta, multifunkcijskih terena, tribina, digitalna oprema (informacijsko – komunikacijska rješenja i alati), muzejska oprema i sl.;
* troškovi opreme koja doprinosi povećanju i zaštiti bioraznolikosti (kućice za kukce, šišmiše, ptice, insekte, ježeve, vjeverice i sl.) te troškovi uređenja i sigurnosti (video nadzor, signalizacija i prepreke za osiguranje pješačkih zona, pješački pothodnici, nogostupi, stupići, i sl.);
* troškovi usluge izrade energetskog pregleda, izvješća o energetskom pregledu zgrade, energetskog certifikata nakon provedene energetske obnove;
* trošak stručnog nadzora građenja i opremanja, projektantski nadzor, usluga koordinatora zaštite na radu tijekom građenja, usluga voditelja projekta u skladu s čl. 38. Zakona o poslovima i djelatnostima prostornog uređenja i gradnje;
* troškovi upravljanja projektom i administracija (primjerice: troškovi vanjske usluge u provedbi projekta, troškovi vanjske usluge u pripremi i provedbi javne nabave, troškovi plaća osoblja);
* troškovi promidžbe i vidljivosti;
* troškovi povezani s provedbom horizontalnih načela

**Troškovi plaća osoblja**[[1]](#footnote-1) zaposlenog kod prijavitelja koji će raditi na provedbi projekta planiraju se **po fiksnoj stopi** visine **do 2% izravnih prihvatljivih troškova** koji nisu troškovi osoblja, pod uvjetom da izravni troškovi projekta ne obuhvaćaju ugovore o javnim radovima ili ugovore o pružanju robe ili usluge čija vrijednost premašuje pragove utvrđene u članku 4. Direktive 2014/24/EU Europskog parlamenta i Vijeća ( 49) ili u članku 15. Direktive 2014/25/EU Europskog parlamenta i Vijeća, sukladno članku 55., stavku 1. Uredbe (EU) br. 2021/1060.

Izravni trošak osoblja po fiksnoj stopi prijavitelj/korisnik ne mora pravdati popratnom dokumentacijom niti pri podnošenju projektnog prijedloga niti kasnije tijekom razdoblja provedbe projekta (npr. prijavitelj/korisnik ne mora u sklopu dostave zahtjeva za nadoknadom sredstava podnositi dokaze o isplati plaća, evidencije radnog vremena, dokaze o obavljenim prihvatljivim aktivnostima od strane svojih zaposlenika, itd.).

Sva popratna dokumentacija za ostale izravne prihvatljive troškove koji nisu troškovi osoblja i predstavljaju osnovicu za primjenu ove fiksne stope, mora biti dostupna i čuvati se u skladu s Općim uvjetima Ugovora.

**Planirani troškovi mogu obuhvatiti i druge troškove za koje je moguće utvrditi da su neophodni za provedbu projektnih aktivnosti i ostvarenje projektnih rezultata, a koji nisu izričito navedeni kao neprihvatljivi troškovi.**

### Neprihvatljivi troškovi

* Kupnja zemljišta;
* PDV osim ako je nepovrativ u okviru nacionalnog zakonodavstva o PDV-u;
* Kamate na dug;
* Izdatak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ (konsolidirana verzija <https://eur-lex.europa.eu/legal-content/EN/TXT/?uri=CELEX%3A02003L0087-20230605> );
* Kupnja rabljene opreme;
* Troškovi amortizacije;
* Kupnja vozila;
* Leasing;
* Neizravni troškovi;
* Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te nadoknade troškova, otpremnine, potpore i nagrade radnicima;
* Kazne, financijske globe i troškovi sudskih i izvansudskih sporova;
* Operativni troškovi (izuzev troškova upravljanja projektom);
* Gubici zbog fluktuacija valutnih tečaja i provizija na valutni tečaj;
* Trošak jamstva koja izdaje banka ili druga financijska institucija;
* Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* Troškovi povezani s računovodstvenim uslugama i uslugama revizije u okviru operacije/projekta, koju nabavlja korisnik;
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti.

##

## Popis popratne dokumentacije koji će se zahtijevati od Prijavitelja

Popratna dokumentacija uz Prijavni obrazac:

* Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele
* Izjava prijavitelja o (ne)povrativosti PDV-a
* Izvadak iz zemljišne knjige iz kojeg je vidljivo da su zemljišno-knjižne čestice iz obuhvata u vlasništvu JLS te da se nalaze na području UP Bjelovar (dokumentaciju vidljivu iz javnih registara nije potrebno dostavljati)
* Glavni projekt s troškovnikom
* Studija izvodljivosti (s analizom troškova i koristi)
* Dokumentacija potrebna za utvrđivanje prihvatljivosti projekta za projekte obuhvaćene područjem primjene Direktive 2011/92/EU, što i kako je primjenjivo:
	+ Rješenje/Mišljenje nadležnog tijela o ocjeni o potrebi provođenja PUO postupka i/ili Rješenje o provedenom PUO postupku i/ili
	+ Rješenje/Mišljenje nadležnog tijela o tome da li je planirani zahvat prihvatljiv za ekološku mrežu te da za isti nije potrebno provesti postupak Glavne ocjene prihvatljivosti za ekološku mrežu (prethodna ocjena prihvatljivosti) i/ili
	+ Rješenje nadležnog tijela o provedenom postupku Glavne ocjene.
* Procjena klimatskog potvrđivanja te propisani dodatni zahtjevi koji proizlaze iz DNSH analize

## Rok za predaju projektnog prijedloga

Postupak dodjele započinje zaprimanjem prvog projektnog prijedloga, **najranije XXXX 2025. godine,** a rok za podnošenje projektnih prijedloga ističe danom u kojem je utvrđeno da je za financiranje odabran projektni prijedlog kojim se iscrpljuju raspoloživa financijska sredstva ovog Poziva, s krajnjim rokom dostave projektnih prijedloga **do XXXX 2025. godine.**

**Projektni prijedlozi se obrađuju i ocjenjuju prema redoslijedu po kojem su predani, a istim redoslijedom se i potpisuju Ugovori za dodjelu bespovratnih sredstava, ovisno o ishodu vrednovanja projektnih prijedloga, do iskorištenja raspoloživih sredstava.**

## Kriteriji odabira

Ocjenjivanje kvalitete projektnog prijedloga izvršit će se sukladno kriterijima odabira utvrđenima u nastavku.

| **Br.** | **Kriterij odabira i pitanja za ocjenu kvalitete** | **Bodovna vrijednost** | **Maksimalno ostvariva ocjena** | **Referenca na izvor za provjeru** |
| --- | --- | --- | --- | --- |
| **1.** | **Vrijednost za novac koju projekt nudi** (odnos između iznosa potpore, poduzetih aktivnosti i postizanja ciljeva) |
| **1.1. Doprinosi li** p**rojekt ostvarivanju pokazatelja Strategije razvoja Većeg urbanog područja Bjelovar za financijsko razdoblje 2021.-2027. u okviru SC 5.1. Integriranog teritorijalnog programa 2021.-2027. kroz slijedeći broj mjera Strategije razvoja Većeg urbanog područja Bjelovar za financijsko razdoblje 2021.-2027. (dalje u tekstu: SRVUPBJ):***Ocjenjuje se doprinosi li projekt ostvarivanju pokazatelja SRVUPBJ u okviru SC 5.1. Integriranog teritorijalnog programa 2021.-2027. kroz sljedeće mjere:* *2.1. Mjera Promicanje energetske učinkovitosti i razvoja/implementacije pametnih energetskih sustava;* *2.2. Mjera Unaprjeđenje kvalitete življenja te promicanje zaštite i očuvanja okoliša, prirode i bioraznolikosti razvojem/implementacijom pametnih mjernih čvorišta i „zelenom“ mobilnošću;* *2.3. Mjera Promicanje prelaska na kružno i resursno učinkovito gospodarstvo;* *3.5. Mjera Unaprjeđenje usluga koje promiču aktivnost zajednice (uključujući sport) povećanjem prostornih i tehnoloških kapaciteta;**4.1. Mjera Pružanje podrške razvoju civilnog sektora i daljnja sinergija sa sektorima koji se tiču razvoja društva i zajednice;**4.2. Mjera Razvoj i implementacija prostornih i tehnoloških kapaciteta te širenje usluga u sektoru kulture, prirodne baštine i održivog turizma;**4.3. Mjera Unaprjeđenje sigurnosti na području VUPBJ.*  | **10 bodova:** projekt doprinosi ostvarenju 4 ili više mjera**8 bodova:** projekt doprinosi ostvarenju 2 - 3 mjere**0 bodova:** projekt doprinosi ostvarenju 1 mjere ili ne doprinosi ostvarenju niti jedne mjere | 10 | Prijavni obrazac iz sustava eKohezija |
| **1.2. Doprinosi li projekt ostvarivanju kvantificiranih pokazatelja SRVUPBJ u okviru SC 5.1. Integriranog teritorijalnog programa 2021.-2027.***Ocjenjuje se doprinosi li projekt ostvarenju sljedećih pokazatelja* SRVUPBJ *u okviru SC 5.1. Integriranog teritorijalnog programa 2021.-2027.:**2.1. Broj energetski obnovljenih zgrada javne namjene ili Broj implementiranih mjera energetske učinkovitosti i pametnih energetskih sustava;**2.2. Broj izgrađene/uređene infrastrukture u funkciji promicanja zaštite i očuvanja prirode i bioraznolikosti, pametnih mjernih čvorišta i zelene mobilnosti (javni bicikli, e-romobili, e-autobus) ili Broj izgrađene/uređene infrastrukture u funkciji promicanja zaštite i očuvanja prirode i bioraznolikosti**2.3. Broj kružno obnovljenih nekorištenih prostora i zgrada ili Broj objekata koji primjenjuju kružnu upotrebu vode**3.5. Broj revitalizirane infrastrukture u funkciji zajednice ili Broj revitalizirane/izgrađene infrastrukture u funkciji zajednice ili Broj izgrađene infrastrukture u funkciji zajednice**4.1. Broj uređenih i opremljenih prostora**4.2. Broj izgrađenih i opremljenih objekata i usluga u području održivog turizma i prirodne baštine ili Broj poboljšane infrastrukture i usluga u području kulture, prirodne baštine i turizma ili Broj izgrađene infrastrukture u funkciji povećanja prostornih i tehnoloških kapaciteta te usluga u sektoru održivog turizma ili Broj obnovljenih objekata zaštićene kulturne baštine ili Broj opremljene infrastrukture u sektoru poslovnog turizma**4.3. Broj izgrađene i opremljene infrastrukture s novim i digitaliziranim sustavom gradskog prometa* | **10 bodova:** projekt doprinosi ostvarenju 4 ili više kvantificiranih pokazatelja**8 bodova:** projekt doprinosi ostvarenju 2 – 3 kvantificirana pokazatelja**0 bodova:** projekt doprinosi ostvarenju 1 kvantificiranog pokazatelja ili ne doprinosi ostvarenju ni jednog kvantificiranog pokazatelja | 10 | Prijavni obrazac iz sustava eKohezija |
|  | **1.3.** **Opravdanost proračuna projekta****Proračun projekta je jasno opisan i sadrži troškove koji su neophodni za realizaciju projektnih aktivnosti.***Ocjenjuje se da li je proračun projekta jasno opisan te jesu li jasno opisani troškovi koji su neophodni za realizaciju projektnih aktivnosti.*  | **10 bodova:** proračun projekta je detaljan i jasno opisan te sadrži sve troškove neophodne za realizaciju projektnih aktivnosti **8 bodova:** proračun projekta je djelomično jasno opisan (npr. procjena troškova projekta nije dovoljno obrazložena, no sadrži troškove neophodne za realizaciju projektnih aktivnosti)**0 bodova:** proračun projekta nije jasno opisan i ne sadrži troškove koji su neophodni za realizaciju projektnih aktivnosti  | 10 | Prijavni obrazac iz sustava eKohezija |
| **Maksimum: 30 bodova /Minimum: 24 bodova** |
| **Obrazloženje ocjene:** |  |
| **2.** | **Dizajn i zrelost projekta** (odnosi se na utvrđivanje potrebe odnosno problemskog stanja koje projekt rješava te kvalitetu rješenja koje nudi, razinu doprinosa ostvarenju specifičnih ciljeva ITP-a i razinu spremnosti za početak provedbe; obuhvaća pravne, tehničke i organizacijske aspekte) |
| **2.1. Rješavaju li se projektom identificirani problemi na području VUPBJ?** *Ocjenjuje se u kojoj mjeri je jasno obrazložena namjena predložene integrirane višenamjenske infrastrukture te koji se identificirani problemi rješavaju na području UPBJ.* | **14 bodova:** jasno je obrazložena namjena integrirane višenamjenske infrastrukture te koji se identificirani problemi rješavaju na području VUPBJ**12 bodova:** djelomično je obrazložena namjena integrirane višenamjenske infrastrukture te koji se identificirani problemi rješavaju na području UPBJ**8 bodova:** djelomično je obrazložena namjena integrirane višenamjenske infrastrukture ali nije opisano koji se identificirani problemi rješavaju na području UPBJ**0 bodova:** nije obrazložena namjena integrirane višenamjenske infrastrukture te koji se identificirani problemi rješavaju na području UPBJ | 14 | Prijavni obrazac iz sustava eKohezijaStudija izvodljivosti s analizom troškova i koristi |
|  | **Maksimum: 14 bodova / Minimum: 8 bodova** |
|  | **Obrazloženje ocjene:** |  |
| **3.** | **Integracija i povezanost s drugim projektima** (u kojoj mjeri je projekt integriran odnosno u kojoj se mjeri nastavlja na prethodno provedene intervencije ili na one koje su u provedbi) |
| **3.1.** **Ima li projekt utjecaj na cijelo veće urbano područje Bjelovar?** *Ocjenjuje se da li projekt samostalno ili zajedničkom sinergijom s jednim ili više integriranih ITU strateških projekata iz SRVUPBJ-a ili s drugim projektima rješava razvojne potrebe na cijelom većem urbanom području Bjelovar.* | **14 bodova:** projekt rješava razvojne potrebe cijelog većeg urbanog područja Bjelovar samostalno i zajedničkom sinergijom s jednim ili više integriranih ITU strateških projekata iz SRVUPBJ-a **12 bodova**: projekt rješava razvojne potrebe cijelog UPBJ zajedničkom sinergijom s jednim ili više integriranih ITU strateških projekata iz SRVUPBJ-a **9 bodova:** projekt samostalno rješava razvojne potrebe na cijelom UPBJ**0 bodova:** projekt ne rješava samostalno niti s jednim ili više integriranih ITU strateških projekata iz SRVUPBJ-a razvojne probleme na cijelom UPBJ |  14 | Prijavni obrazac iz sustava eKohezijaStudija izvodljivosti s analizom troškova i koristi |
| **3.2. Komplementarnost i sinergija projekta***Ocjenjuje jasni prikaz komplementarnosti i sinergije projekta s drugim operacijama/ projektima iz*  *SRVUPBJ-a*  *ili s drugim operacijama/projektima koji su provedeni ili se provode na Većem urbanom području Bjelovar.* | **5 bodova:** Projektom je jasno prikazana komplementarnost i sinergija s drugim operacijama/ projektima iz SRVUPBJ-a ili s drugim operacijama/ projektima koji su provedeni ili se provode na UPBJ**0 bodova:** Projektom nije jasno prikazana komplementarnost i sinergija s drugim operacijama/ projektima iz SRVUPBJ-a ili s drugim operacijama/ projektima koji su provedeni ili se provode na UPBJ |  5 | Prijavni obrazac iz sustava eKohezijaStudija izvodljivosti s analizom troškova i koristi |
|  | **Maksimum: 19 bodova / Minimum: 14 bodova** |
|  | **Obrazloženje ocjene:** |  |
| **4.** | **Financijska održivost projekta** (odnosi se na strategiju financiranja po završetku provedbe projekta) |
| **4.1.** **Da li je prijavitelj jasno opisao način na koji će osigurati održivost rezultata projekta barem 5 godina nakon završetka njegove provedbe?***Ocjenjivat će se da li je jasno opisana financijska održivost rezultata te način upravljanja infrastrukturom po završetku provedbe projekta barem 5 godina nakon završetka provedbe projekta*  | **14 bodova:** jasno je opisana financijska održivost rezultata te način upravljanja infrastrukturom barem 5 godina nakon završetka provedbe projekta**10 bodova:** jasno je opisana financijska održivost rezultata te je djelomično opisan način upravljanja infrastrukturom barem 5 godina nakon završetka provedbe projekta**7 bodova:** djelomično je opisana financijska održivost rezultata te je djelomično opisan način upravljanja infrastrukturom barem 5 godina nakon završetka provedbe projekta**0 bodova:** nije jasno opisana financijska održivost rezultata te nije opisan način upravljanja infrastrukturom barem 5 godina nakon završetka provedbe projekta | 14 | Prijavni obrazac iz sustava eKohezijaStudija izvodljivosti s analizom troškova i koristi |
|  | **Maksimum: 14 bodova / Minimum: 7 bodova** |
|  | **Obrazloženje ocjene:** |  |
| **5.** | **Provedbeni kapaciteti prijavitelja** (uključuju aspekte financijskih, stručnih, iskustvenih i administrativnih kapaciteta) |
|  |
| **5.1. Prijavitelj je osigurao dovoljne stručne, iskustvene i administrativne kapacitete za provedbu projekta te su uloge i odgovornosti članova tima jasno opisane** *Ocjenjuje se je li prijavitelj osigurao dovoljne stručne kapacitete za provedbu projekta, odnosno je li jasno opisan projektni tim, uloge i odgovornosti članova projektnog tima u provedbi projekta* | **10 bodova:** prijavitelj je osigurao administrativne kapacitete za provedbu projekta te je uspostavljen projektni tim, dodijeljene su funkcije i jasno opisane uloge članova projektnog tima**7 bodova:** prijavitelj je osigurao administrativne kapacitete za provedbu projekta, ali nije uspostavljen projektni tim u potpunosti, međutim, opisana je metodologija njegove uspostave, uloge i odgovornosti članova projektnog tima / predviđeno je angažiranje vanjskih stručnjaka kao pomoć u provedbi projekta**0 bodova:** prijavitelj je osigurao administrativne kapacitete za provedbu projekta ali nije uspostavio projektni tim i nije jasno opisao metodologiju njegove uspostave, uloge i odgovornosti članova projektnog tima | 10 | Prijavni obrazac iz sustava eKohezijaStudija izvodljivosti s analizom troškova i koristi |
|  | **Maksimum: 10 bodova / Minimum: 7 bodova** |
|  | **Obrazloženje ocjene:** |  |
| **6.** | **Promicanje jednakih mogućnosti i socijalne uključenosti** (odnosi se na razinu doprinosa nediskriminaciji, ravnopravnosti žena i muškaraca, integraciji osoba s invaliditetom i ostalim temama obuhvaćenim Poveljom Europske unije o temeljnim pravima i Konvenciji UN-a o pravima osoba s invaliditetom) |
| **6.1.** **Jesu li identificirane aktivnosti za osiguravanje pristupačnosti osobama s invaliditetom iznad zakonskog minimuma?***Ocjenjivat će se predviđa li projekt aktivnosti za osiguravanje pristupačnosti osobama s invaliditetom, koje osiguravaju doprinos iznad propisanog zakonskog minimuma. Prijavitelj je dužan u prijavi navesti broj i naziv aktivnosti.* | **3 boda:** projektom su identificirane dvije ili više aktivnosti za osiguravanje pristupačnosti za osobe s invaliditetom iznad propisanog zakonskog minimuma **2 boda:** projektom je identificirana jedna aktivnost za osiguravanje pristupačnosti za osobe s invaliditetom iznad propisanog zakonskog minimuma**0 bodova:** projektom nije identificirana niti jedna aktivnost za osiguravanje pristupačnosti osobama s invaliditetom iznad zakonskog minimuma  |  3 | Prijavni obrazac iz sustava eKohezijaGlavni projekt s troškovnikom |
| **6.2.**  **Jesu li identificirane aktivnosti za promicanje nediskriminacije iznad zakonskog minimuma?***Ocjenjivat će se predviđa li projekt aktivnosti za promicanje nediskriminacije iznad propisanog zakonskog minimuma. Prijavitelj je dužan u prijavi navesti broj i naziv aktivnosti.* | **1 bod:** projektom je identificirana jedna ili više aktivnosti za promicanje nediskriminacije po bilo kojoj osnovi iznad propisanog zakonskog minimuma **0 bodova:** projektom nije identificirana niti jedna aktivnost za promicanje nediskriminacije iznad propisanog zakonskog minimuma  |  1  | Prijavni obrazac iz sustava eKohezija |
|  | **6.3.** **Jesu li identificirane aktivnosti za promicanje ravnopravnosti spolova iznad zakonskog minimuma?***Ocjenjivat će se predviđa li projekt aktivnosti za promicanje ravnopravnosti spolova iznad propisanog zakonskog minimuma. Prijavitelj je dužan u prijavi navesti broj i naziv aktivnosti.* | **1 bod:** projektom je identificirana jedna ili više aktivnosti za promicanje ravnopravnosti spolova iznad propisanog zakonskog minimuma**0 bodova:** projektom nije identificirana niti jedna aktivnost za promicanje ravnopravnosti spolova iznad propisanog zakonskog minimuma |  1  | Prijavni obrazac iz sustava eKohezija |
|  | **Maksimum: 5 bodova / Minimum: 0 bodova** |
|  | **Obrazloženje ocjene:** |  |
| **7.** | **Promicanje održivog razvoja i doprinos zelenoj tranziciji** (odnosi se na razinu doprinosa promicanja cilja EU za očuvanjem, zaštitom i unaprjeđenjem zaštite okoliša, uključivanja dodatnih okolišnih aspekata kao što su korištenje obnovljivih izvora energije, i/ili unaprjeđenja energetske učinkovitosti i/ili smanjenja korištenja prirodnih resursa te razinu otpornosti na klimatske promjene) |
| **7.1. Jesu li identificirane aktivnosti koje doprinose promicanju održivog razvoja i zelenoj tranziciji?**Ocjenjivat će se predviđa li projekt aktivnosti za promicanje održivog razvoja i zelene tranzicije kao npr. energetsku učinkovitost i/ili učinkovitije korištenje prirodnih resursa i/ili poticanje korištenja obnovljivih izvora energije i sl. | **8 bodova:** projektom su identificirane tri ili više aktivnost za promicanje održivog razvoja i doprinos zelenoj tranziciji**5 bodova:** projektom su identificirane dvije aktivnost za promicanje održivog razvoja i doprinos zelenoj tranziciji**3 bodova:** projektom je identificirana jedna aktivnost za promicanje održivog razvoja i doprinos zelenoj tranziciji**0 bodova:** projektom nije identificirana niti jedna aktivnost za promicanje održivog razvoja i doprinos zelenoj tranziciji |  8 | Prijavni obrazac iz sustava eKohezija |
|  | **Maksimum: 8 bodova / Minimum: 0 bodova** |
|  | **Obrazloženje ocjene:** |  |
| **UKUPAN BROJ BODOVA:**  |
| Napomena: kako bi projektni prijedlog bio prihvatljiv za financiranje mora ostvariti minimalni broj bodova propisan za svaki kriterij. Projektni prijedlog nakon postupka ocjene kriterija odabira može ostvariti maksimalno **100 bodova**, a mora ostvariti minimalno **60 bodova** jer u suprotnom projekt ne zadovoljava ocjenu kvalitete. |

1. Troškovi osoblja su troškovi koji proizlaze iz Ugovora o radu između poslodavca i zaposlenika. [↑](#footnote-ref-1)